Public procurement notice: Contract Notice
Published: 2021-06-22
Buyer: Forsvarsministeriet, Materiel- og Indkøbsstyrelsen (FMI)
Country: DK
Contract type: Supplies
Procedure: Open procedure
CPV classification: 33000000
Estimated value: 24000000 DKK
Submission deadline: 2021-08-23
Award criteria: Lowest price

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Forsvarsministeriet, Materiel- og Indkøbsstyrelsen (FMI) ønsker at indgå rammeaftale for indkøb, levering og lagring af lægemidler. Derudover skal leverandører tilbyde rådgivnings- og bistandsydelser.
Aftalen skal dække størstedelen af Forsvarets lægemiddelindkøb og det årlige budget er ca. 4 mio. DKK.
Aftalen træder i kraft d. 1. januar 2022. Såfremt udbudsprocessen endnu ikke er afslutte inden denne dato, træder kontrakten i kraft hurtigst muligt derefter og slutdatoen rykkes ligeledes, såfremt at aftales varighed er 48 måneder.
FMI afholder virtuelt informationsmøde onsdag d. 30. juni 2021 kl. 10.00-12.00 - for nærmere information om tilmelding henvises til udbudsbetingelserne, pkt. 4.2.
Rammeaftalen er ikke opdelt i delaftaler, idet en opdeling af opgaven vil være bebyrdende og give uforholdsmæssige omkostninger. Aftalen er indgået af FMI. Alle enheder under Forsvarsministeriet, herunder alle divisioner af Forsvaret i Danmark, som er under Forsvarschefens kommando, er imidlertid berettigede til at benytte aftalen til indkøb af leverancen på aftalens vilkår og betingelser.
Det forudsættes at tilbudsgiver er apoteker, jf. apotekerloven (LBK nr. 801 af 12.6.2018) kapitel 4 samt lægemiddelloven (LBK nr. 99 af 16.1.2018) § 60.
Tilbudsgiveren skal i det fælles europæiske udbudsdokument (elektronisk version, herefter ESPD) del IV: udvælgelseskriterier, A: Egnethed, udfylde hvorvidt egnethedskravet er opfyldt.
Der henvises til udbudsmaterialet vedrørende betalingsbetingelser. Fakturering skal ske i overensstemmelse med gældende dansk lovgivning om offentlige betalinger. Dette er p.t. lovbkg. nr. 798 fra juni 2007, som stiller krav om elektronisk fakturering. De nærmere betingelser vil fremgå af kontrakten. Der kræves ingen særlig retlig form. Såfremt kontrakten tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en leverandør som repræsentant for sammenslutningen.
Rammeaftalen skal udføres under hensyntagen til CSR-krav og den anvendte arbejdsklausul; der henvises til rammeaftalen for yderligere oplysninger.
Vedrørende pkt. II.1.5): Rammeaftalens anslåede værdi er 16-24 mio. DKK. Det anførte interval er begrundet i usikkerheden omkring rammeaftalens reelle værdi. Intervallets nedre grænse er således udtryk for FMI’s mest kvalificerede skøn over rammeaftalens værdi på nuværende tidspunkt, mens intervallets øvre grænse udtrykker det forventede maksimale træk på rammeaftalen i dens løbetid.
Det er en forudsætning for deltagelse i udbudsproceduren, at der anvendes ESPD, jf. udbudslovens § 148. FMI kræver, at tilbudsgiver anvender ESPD som foreløbig dokumentation for, at tilbudsgiver ikke er omfattet af de i udbudslovens § § 135 og 136 anførte udelukkelsesgrunde, at tilbudsgiver opfylder de minimumskrav til egnethed, der er anført i § 140, jf. pkt. III.1.1).
Tilbudsgiver, og eventuelt deltagerne i en sammenslutning af enheder, skal anvende den elektroniske version af ESPD, som er tilgængelig på Ethics-webportalen. ESPD’et skal udfyldes og indgives via Ethics-webportalen i overensstemmelse med de instrukser, der følger af Ethics. Det er ikke nødvendigt for tilbudsgiver at underskrive sit ESPD-dokument. Såfremt tilbudsgiver er en sammenslutning (konsortier), skal hver deltagers ESPD-dokument være underskrevet af den pågældende deltager. Det er ikke nødvendigt for den deltager, der indgiver tilbuddet, at underskrive sit ESPD-dokument.
Før tildeling af kontrakten kræver FMI, at den tilbudsgiver, til hvem FMI har til hensigt at tildele kontrakten, har afgivet dokumentation for de oplysninger, der er afgivet i ESPD, jf. udbudslovens § § 151-155. FMI er forpligtet til at udelukke en tilbudsgiver fra deltagelse i udbudsproceduren, hvis tilbudsgiveren er omfattet af en af de i udbudslovens § § 135 og 136 nævnte obligatoriske udelukkelsesgrunde, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Det bemærkes, at visse frivillige udelukkelsesgrunde i direktiv 2014/24/EU om offentlige indkøb er gjort obligatoriske i udbudslovens § 136.
Såfremt samme juridiske enhed er en del af eller på anden måde deltager i flere tilbud, f.eks. afsender eget tilbud og samtidig deltager i et konsortium, der også afsender tilbud, skal tilbudsgiverne sikre, at samme juridiske enheds deltagelse ikke medfører mulighed for gensidigt at koordinere tilbuddene. FMI forbeholder sig ret til at anmode tilbudsgiverne om at godtgøre over for FMI, at samme juridiske enheds deltagelse ikke kan true gennemsigtigheden og fordreje konkurrencen mellem de bydende.

Eligibility requirements: Det forudsættes at tilbudsgiver er apoteker, jf. apotekerloven (LBK nr. 801 af 12.6.2018) kapitel 4 samt lægemiddelloven (LBK nr. 99 af 16.1.2018) § 60. Tilbudsgiveren skal i det fælles europæiske udbudsdokument (elektronisk version, herefter ESPD) del IV: udvælgelseskriterier, A: Egnethed, udfylde hvorvidt egnethedskravet er opfyldt.

Award value: 24000000